ইউপির সরকারি কর্মীদের ‘সরকারি হাসপাতালে’ চিকিৎসা, হাইকোর্টের নির্দেশ খারিজ সুপ্রিম কোর্টে

প্রয়াগরাজ: উত্তরপ্রদেশের (Uttarpradesh) সরকারি কর্তা-কর্মীদের সরকারি হাসপাতালেই চিকিৎসা করাতে হবে। হাইকোর্টের (High Court) এমন নির্দেশ সুপ্রিম কোর্টে খারিজ (Supeme Court)।

রাজ্যের হাসপাতালগুলির হাল ফেরাতে ২০১৮ সালে এলাহাবাদ হাইকোর্ট (Allahabad High Court) অন্যান্য বেশ কিছু সংস্কারমুখী পদক্ষেপ করতে বলার পাশাপাশি নির্দেশ দেয়, সরকারি কর্তা ও কর্মীদের সরকারি হাসপাতাল থেকেই পরিষেবা নিতে হবে। এমন নির্দেশে বিপাকে পড়া ও ক্ষুব্ধ কর্মীদের একাংশ সুপ্রিম কোর্টের দ্বারস্থ হয়।

আরও পড়ুন: ডিজিটাল অ্যারেস্টের শিকার খোদ উপাচার্য, রাতারাতি গায়েব ১৪ লক্ষ

এমন নির্দেশের ফলে সরকারি নীতিগত সিদ্ধান্তে হস্তক্ষেপ করা হয়েছে এবং রোগীর চিকিৎসা পাওয়া সম্পর্কিত পছন্দের এক্তিয়ারে হস্তক্ষেপ করা হয়েছে। অবশ্যই হাসপাতালগুলির পরিস্থিতির উন্নতি হওয়া উচিত। এই বিষয়ে কোন সন্দেহ নেই।

যদি তেমনটাই উদ্দেশ্য হয়ে থাকে, সেটা ভালই। কিন্তু সেই কারণে দেওয়া নির্দেশের পাশাপাশি নির্দিষ্ট কোনও হাসপাতাল থেকে চিকিৎসা নিতে কাউকে বাধ্য করা যায় না। মন্তব্য প্রধান বিচারপতি সঞ্জীব খান্না ও বিচারপতি সঞ্জয় কুমারের।